CO POPRAD

DYCH A POHYB fyzio workshop
2024-01-20 01:00 (Europe/Bratislava) | Cvičisko Poprad, Fraňa Kráľa 14, Poprad, 05801, Slovenská republika
Viete že, nesprávne dýchanie hrá veľkú rolu vo vašom bežnom i športovom živote ?
NAUČTE SA SPRÁVNE DÝCHAŤ.
Predstavujeme Vám náš nový FYZIO WORKSHOP, zameraný na správny dych, dychové cvičenia, problémy vytvorené nesprávnym dýchaním či aplikáciu pomôcky RHINO HORN, ktorú vám predstavíme na našom workshope.
Tešíme sa na Vás! 🤍
Vstup 29€
Rezervácie 0919 443 401

Kostarika v Poprade – Cestovateľský večer
2024-01-19 11:00 | Groteska art café, Štefánikova 99/72, Poprad, 058 01, Slovenská republika
Pozývame vás na cestovateľský večer v Groteske
Peter GARCSAR
KOSTARIKA – rozprávanie nielen o živote v džungli, kde vybudoval dom v korune stromu

René Kujan
2024-01-19 11:00 | Švajčiarsky dom – Starý Smokovec, Starý Smokovec 7, Vysoké Tatry - Starý Smokovec, 062 01, Slovenská republika
Už si v životě nezaběháte! řekli Renému doktoři po těžké autonehodě. Přesně 5 let poté se stal prvním člověkem na světě, který oběhl Island. 30 dní, 30 maratonů. Za 1 a 2 roky se na Island vrátil, aby jej stejným stylem přeběhl napříč a podélně. Naděje prý umírá poslední. Toto je příběh o vůli, která překročila svou mrtvou sestru a šla prostě dál…

Biznis raňajky Poprad #20: Andrej Kiska a jeho podnikateľské know-how
2024-01-19 00:00 - 02:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
“Všetko, čo si vieš predstaviť, raz môže byť.”
Triangel, Quatro, Finančná hitparáda, Dobrý anjel, či najnovšie Romade. Všetky tieto značky majú jedného spoločného menovateľa. Nie je ním nik iný, ako podnikateľ, filantrop a štvrtý prezident SR Andrej Kiska.
S príchodom nového roka 2024 oslavujeme naše okrúhle jubileum – dvadsiate vydanie Biznis raňajok Poprad. A ako lepšie by sme mohli tieto dve veci prepojiť, než skvelým speakrom, tradične výbornou atmosférou, inšpiratívnou prednáškou a novými kontaktami?
Už 19.1.2024 sa stretneme na ďalšom vydaní Biznis raňajok Poprad. Do pozornosti dávame, že v novom roku sa tradičný deň konania mení na piatok. Čas, ani miesto sa nemení – Coworking Poprad o 08:00.
Príď sa inšpirovať príhovorom Andreja Kisku, osobne sa s ním pozhovárať, spoznať nových zaujímavých ľudí a dobre sa naraňajkovať.
A keďže projekt môže fungovať len vďaka vám, našim návštevníkom, neváhaj pozvať aj niekoho z okruhu svojich známych 🙂
Počet miest je obmedzený, preto si svoje lístky zakúp čo najskôr. Zároveň si tak zaistíš aj ich najvýhodnejšiu cenu. Tá sa v čase bude meniť takto:
4. 1. – 11. 1. 2024: 20 €
12. 1. – 15. 1. 2024: 25 €
16. 1. – 18. 1. 2024: 29 €
Tešíme sa na teba!

PubQuiz u Krakena vol. 5, téma – QUENTIN TARANTINO
2024-01-18 10:40 | U Krakena, Námestie svätého Egídia 10/23, Poprad, 05801, Slovenská republika
Je to tu 🥳 Na tento už v poradí 5. quíz sme sa už dlho tešili a konečne prišiel ten čas.
Pripojte sa k nám na jedinečný pubkvíz, ktorý zahreje srdcia všetkých filmových nadšencov. Pripravte sa na otázky plné Tarantinovho umenia, od jeho kultových filmov až po maličkosti, ktoré vás dostanú do varu!
Skvelé ceny pre najväčších znalcov Tarantinových filmov!
Nezabudnite si rezervovať stôl čím skôr a priviesť kamošov, ktorý milujú „Tarantínovky“
Dátum: 18.1.2024
Čas: 18:40
Téma večera: QUENTIN TARANTINO

Občiansky protest Zastavme rozklad demokracie
2024-01-18 10:00 - 10:30 | Nám. sv. Egídia
Každý štvrtok o 18:00 pred OC Forum Poprad
Občiansky protest proti zrušeniu Špeciálnej prokuratúry a proti aktuálnym krokom vlády SR, ktoré smerujú k rozkladu právneho štátu a znefunkčneniu systému spravodlivosti na Slovensku.

Čo hovorí bolesť tvojho tela? Praktický workshop o psychosomatike
2024-01-18 09:00 - 10:30 | Gianna-Med, Neurologická ambulancia a poradňa celostnej medicíny, Francisciho 898/1, Poprad, 05801, Slovenská republika
O.Z. Lepšie ja a Gianna-Med Poprad Vás pozývajú na praktický workshop: Čo hovorí bolesť tvojho tela.
Existujú bolesti a choroby, ktoré nedokážeš vyliečiť liekmi.
Niekedy musíš pochopiť, ako tá bolesť či choroba vlastne začala. Kde má korene, čo ju zapríčinilo.
Naše emócie sú energia a tvoj smútok, strach či úzkosť sa prenesú do tela. Všetko, čo nás trápi, sa odzrkadlí aj v tele.
Choroba nemusí byť videná iba ako niečo, čo treba okamžite odstrániť, môže to byť posol tvojho vnútra. Ak je to tak, je dôležité tomuto poslovi načúvať, lebo keď je jeho úlohou predať nám nejaký odkaz, nemôže zmiznúť bez toho, aby nám ten odkaz odovzdal.
Ak ťa táto tématika zaujala, alebo ak máš problém, ktorý dlhodobo nevieš vyriešiť, príď na náš workshop.
Bude s tebou pracovať Mgr. Zuzana Liptáková za O.Z. Lepšie ja a MUDr. Veronika Jakubčiaková za Gianna-Med Poprad.
Tešíme sa na teba v nových priestoroch Gianna-Med, Neurologická ambulancia a poradňa celostnej medicíny Francisciho 898/1 Poprad, vo štvrtok 18.1.2024 od 17-18.30 hod. Vstup je voľný. Kapacita je obmedzená, preto treba Vašu účasť nahlásiť správou stránke O.Z. Lepšie ja. Prosím, uveďte aj čo vás trápi: bolesť hlavy, kolena…atď
Tešíme sa na Vás!
Veronika a Zuzana

Geochaching turistika pri hľadaní "pokladov"
2024-01-18 08:00 - 09:00 | Podtatranská knižnica v Poprade, centrum
Srdečne Vás pozývame na úvodnú prednášku o geocachingu s Ladislavom Nullaszom z Podtatranského mykologického klubu. Objavte tajomný svet skrytý vo vašom okolí a naučte sa umenie hľadania „pokladov“ v prírode.

Geocaching, turistika pri hľadaní pokladov
2024-01-18 08:00 - 09:00 | Podtatranská knižnica v Poprade, centrum
Pridajte sa k nám na úvodnú prednášku o geocachingu s Ladislavom Nullaszom z Podtatranského mykologického klubu. Objavte tajomný svet skrytý vo vašom okolí a naučte sa umenie hľadania „pokladov“ v prírode.

TAI PING HOU KUI / NÁČELNÍK OPÍC Z HOU KENU
2024-01-17 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pozývame vás na ochutnávku zeleného čaju Náčelník opíc z Hou Kenu, ktorý patrí medzi desať najslávnejších čínskych zelených čajov. Čaj má veľké ploché listy žiarivo zelenej farby, s nálevom orchideovej vône i chute.

SILNÉ REČI V POPRADE
2024-01-17 11:00 | Kino Tatran, Námestie sv. Egídia 43/86, Poprad, 05801, Slovenská republika
Rok sa ledva začal a väčšina predsavzatí je v keli. Jedno nám však zostalo – že vás budeme rozosmievať toľko, aby ste mali vysekané brušáky aj bez fitka. Takže aj v januári vyrážame za vami a nesieme vám ten najlepší recept na šťastný život v podobe smiechu.
Nenechajte si ujsť najsilnejšiu slovenskú stand-up comedy show už 17.1. v Poprade.
Baviť vás budú: Tomáš Hudák, Matej “Mako” Makovický, Šimon Ferstl a Ivan Kostra
UPOZORNENIE: Vstup na show je až od 15 rokov. Neuznávame ani falošné československé občianske, hoci uznávame, že je to slušný úlet.

Sedliaci
2024-01-15 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Réžia: Dorota Kobiela • Hrajú: Julia Wieniawa-Narkiewicz, Maciej Musial, Sonia Mietielica, Ewa Kasprzyk
Po celosvetovom úspechu filmu S LÁSKOU VINCENT sa tentoraz dvojica režisérov DK Welchman a Hugh Welchman zamerala na jedno z najvýznamnejších diel poľskej literatúry SEDLÁCI.
Román, za ktorý jeho autor W. S. Reymont získal Nobelovu cenu. Ústrednou postavou príbehu je krásna Jagna, nemajetná dievčina, do ktorej sa zamiluje starý a bohatý sedliak Boryna. Cez protesty svojej rodiny sa s ňou ožení. Jagna však čelí rozhodnutiu, či je pre ňu dôležitejší spokojný život v blahobyte alebo láska k Antkovi, synovi sedliaka Borynu. Bohužiaľ v krajine tradícií sa láske nepraje. Režiséri sa vo filme vracajú k poľským koreňom a román Władysława Reymonta prezentujú širokej verejnosti pomocou techniky animovanej maľby, ktorá si už vďaka filmu nominovanom na Oscara S LÁSKOU VINCENT získala srdcia stotisíc fanúšikov po celom svete. Vo filme Sedliaci sa nevenovali iba samotnému románu, ale interpretovali do neho tiež obrazy významných predstaviteľov hnutia Mladé Poľsko, ako je Józef Chełmoński, Ferdynand Ruszczyc alebo Leon Wyczółkowski. Ako sami hovoria, bola to pre nich ďalšia objaviteľská cesta, ktorá im umožnila hlbšie preniknúť do emocionálnych možností a estetickej krásy, ktorú môže animácia v podobe špeciálnej olejomaľby priniesť do filmového rozprávania.
Rok výroby: 2023
Dátum lokálnej premiéry: 21. december 2023
Krajina pôvodu: Poľsko

DIGITÁLNI RODIČIA
2024-01-14 08:30 | Saleziánske mládežnícke stredisko Oratórium Úsmev, Ludvika Svobodu 36, Poprad, 05801, Slovenská republika
Pozývame vás na prednášku a diskusiu pre dospelých, ktorí sa chcú zorientovať v téme výchovy v online svete.
Aké sú pozitíva a negatíva digitálnej doby? Čo deťom hrozí? Čo máme ako rodičia/učitelia/vychovávatelia robiť?
Prednáška je plná aktuálnych informácií o digitálnom svete – o jeho príležitostiach a hrozbách pre mladého človeka aj rodiny. Dozviete sa aj výchovné tipy a triky, ktoré sa dajú ihneď aplikovať do života.
Školiteľka:
Barbora Okruhľanská z projektu DIGITÁLNI RODIČIA, ktorého cieľom je priblížiť rodičom, učiteľom či vychovávateľom svet ich detí a vnúčat, aby ho nielen lepšie pochopili, ale boli v ňom aj správnymi sprievodcami vo výchove.
Všetky ostatné potrebné informácie nájdete na plagáte!

Cestou necestou – Svadobná cesta, Island, Peru a aj 10 tatranských štítov
2024-01-14 08:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Srdečne vás pozývame na 4 cestovateľské prezentácie zo 4 kútov sveta. Najskôr sa vydáme na svadobnú cestu, ktorá začala v čase, keď aj covid. Števka s Jančim sa dostali cez Kanárske ostrovy do Panamy, pomáhali, cestovali a aj otehotneli. Neskôr spoznáme Island s Paťkou a s Mišom prejdeme Cordilleru Huayahuash ako aj jeden z prvých prechodov Cordillery Blancy v Peru. Na záver sa predstaví Fero s úžasným prechodom desiatich tatranských štítov.
16:05 Števka a Ján Smolkovci – “Nerozviedli sme sa, fajne bolo” (vtip)
Porozprávali by sme o našej svadobnej ceste, ktorá chcela byť vysnívanou cestou okolo sveta, akurát, že bol Covid a väčšina krajín zatvorená. Ako sme šli na pankáča Strednou Amerikou kam sa dalo, plánovali sme len nevyhnutne a snažili sa cestou nepozabíjať 😀 Porozprávame, ako sa učí v škôlke v džungli v Paname, ako sa žije na misii v Hondurase, ako otehotnieť v Guatemale (beng beng 😃), ako stopnúť plachetnicu do Mexika a ako sa skryť pred pirátmi v Belize. Bude to o tom, ako si život aj tak furt robí čo chce, či už máš plán alebo nie 🙂 Cesta bola podporená z Expedičného fondu Cestou necestou, ktorý funguje najmä vďaka vašim 2 % z daní. Ďakujeme
17:30 prestávka
17:40 Patrícia Mrázková – Magická krajina Vikingov – Islandské naj
Island je „in” a každý tretí človek už vie, čo je Seljalandsfoss. Ostrov sa stal synonymom pre magickú prírodu, no čo ho skutočne robí takým zaujímavým? Okrem dokonalých scenérií je jeho príťažlivosť ukrytá aj na iných miestach. Príďte sa so mnou pozrieť Islandu pod kožu a možno si rovno aj naplánujete svoju ďalšiu dovolenku. 😉
18:40 Michal Knitl – Najkrajších 380 kilometrov cez peruánske Andy
380 kilometrov na dvoch nádherných túrach – Cordillera Huayahuash a Cordillera Blanca Traverse. Cordillera Huayahuash je nádherné pohorie južne od Cordillery Blancy s množstvom jazier, ľadovcov a horúcich prameňov, v ktorom prejdeme deväťdňový okruh. Oblasť je známa aj z filmu Touching the Void. Druhou túrou je prechod Cordillera Blanca Traverse, ktorú doposiaľ prešlo iba zopár ľudí na svete. Túru navrhol a prešiel Cam z Austrálie v roku 2014, podľa zápiskov ktorého som hľadal sedlá, cez ktoré pôjdem. Trasa spája množstvo údolí cez 5000-metrové sedlá bez chodníka. Človek hľadá, skúša a dostane sa do nádherných odľahlých údolí, kde nestretne nikoho. Uvidíte množstvo nádherných jazier, ľadovcov, výstup na Pico Mateo, kráľovnú Ánd Puyu Raimondi a mnoho ďalšieho. Touto túrou som začal novú etapu turistiky, a to kráčanie po horách bez chodníka. Mesiac spania väčšinou nad 4000 metrov nad morom mi priniesli zážitky, na ktoré nezabudnem.
19:40 prestávka
20:00 Fero Šmihál – Život je láska, láska sú hory
Hory sú mojím životným priestorom, filozofiou a inšpiráciou. Kombinácia pohybu v horskom a najmä vo vysokohorskom prostredí je mi tou najprirodzenejšou. O prechode desiatich tatranských štítov na jeden záťah som dlho sníval, ale taktiež som musel prejsť vývojom, ktorý mi dovolil tento sen realizovať. Niečo o samotnej ceste, filozofii, behu a smerovaniu človeka ku láske k Tatrám…
————————————
Vstupenky:
– 10€ predpredaj: https://online.cestounecestou.sk/…/poprad-cestou…/
– 12€ na mieste / 10€ na mieste po 17:40 / 6€ na mieste na poslednú prezentáciu

Derniéra výstavy Peter a Jakub Pollág – Ku koreňom
2024-01-14 07:00 - 15:30 | Tatranská galéria – Elektráreň Poprad, Hviezdoslavova 12, Poprad, Slovenská republika
Derniéra výstavy Peter a Jakub Pollág – Ku koreňom.
Záverečná komentovaná prehliadka výstavy sa uskutoční za účasti oboch autorov a kurátorky výstavy Anny Ondrušekovej v Tatranskej galérii v Poprade na Hviezdoslavovej 12 v nedeľu 14. januára 2024 o 15.00 h.

Putovanie za históriou Dolného a Horného Smokovca
2024-01-14 02:15 - 04:15 | Stretnutie pred Dreveným kostolom v Dolnom Smokovci, Dolný Smokovec, Vysoké Tatry, Slovenská republika
Putovanie za históriou Dolného a Horného Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Bez slavobrány a potlesku
2024-01-13 10:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Filmové premietanie. Príbeh zo života rozhlasového reportéra o tatranských nosičoch a prvej Sherpa rallye. Film Weinczillera z archívu múzea. (1994, 30 min)

Putovanie za históriou Tatranskej Lomnice
2024-01-13 02:30 - 04:30 | Stretnutie na vlakovej stanici v Tatranskej Lomnici, Tatranská Lomnica, Vysoké Tatry, Slovenská republika
Putovanie za históriou Tatranskej Lomnice je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Cestovateľská beseda s Robom Kočanom: Maroko
2024-01-11 09:00 | PaB Kuszmannov bazár
Už 11.1. nám Robo Kočan porozpráva o nádhernej krajine Maroko a o jeho zážitkoch. Príďte si posedieť pri dobrom remeselnom pive a lahodných pochúťkach z kuchyne Jara Bachledu. Vstup je voľný.

Umenie jesť a milovať
2024-01-08 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
V hrnci buble lahodný vývar, ostrý nôž krája čerstvo natrhané bylinky a o kúsok ďalej v bielom víne odpočíva čerstvo ulovená ryba. Umenie jesť a milovať je pastvou pre oči a poctou francúzskej gastronómii. Rozpráva príbeh gurmána Dodina a jeho šéfkuchára,
Réžia: Tran Ahn Hung • Scenár: Tran Ahn Hung • Hrajú: Juliette Binoche, Benoît Magimel, Pierre Gagnaire, Jan Hammenecker, Jean-Marc Roulot • Kamera: Jonathan Ricquebourg
Píše sa rok 1885. V rozľahlom dome v údolí rieky Loiry sa začína ďalší deň a kuchárka Eugénia (Juliette Binoche) od skorého rána pobehuje po kuchyni. Výsledkom jej jedinečného talentu a lásky k vareniu sú neuveriteľne chutné jedlá. Už 20 rokov pracuje pre slávneho gurmána Dodina (Benoît Magimel). Spoločne hľadajú a nachádzajú nové, neotrepané recepty, objavujú chute a zdieľajú lásku ku gastronómii. Za tie roky sa medzi nimi vytvorilo silné puto, ktoré je prevoňané úprimnou láskou.
Dodin by chcel, aby sa Eugénie stala jeho manželkou. Ona však odmieta, nechce prísť o svoju slobodu. Veď ich spolužitie je také dokonalé. Trávia spolu dlhý čas, skúmajú a hľadajú recepty. Nie je to lepšie ako akékoľvek manželstvo? Dodin je však tvrdohlavý, a tak sa rozhodne urobiť niečo, čo ešte nikdy neurobil: varí pre ňu. Možno mu potom povie áno.
Rok výroby: 2023
Dátum lokálnej premiéry: 9. november 2023

Čitateľský klub v Poprade
2024-01-03 10:00 - 11:00 | Espresso Bar, Sobotské námestie 14, Poprad - Spišská Sobota, Slovensko, 05801
Pozývame vás na pravidelné stretnutie Čitateľského klubu v Espresso bare v Spišskej Sobote. Budeme debatovať o knižke Vlčie šťastie. Vítame aj nových záujemcov.

S KLAVÍROM DO ZANSKARU
2023-12-30 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Príbeh Desmonda O’Keeffa, 65-ročného ladiča klavírov, ktorý sa rozhodne prepraviť storočný 80 kg klavír z Londýna do Zanskaru v Himalájach, odľahlej oblasti v nadmorskej výške 4000 m.n.m.. Za pomoci šerpov a pestrej posádky zloženej z jakov a poníkov zažíva spoločne so svojimi pomocníkmi najväčšiu výzvu svojho života.
UK, 86 min, 2018, réžia Michal Sulima)

SVETLO PRE KAMZÍKA
2023-12-29 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Kamzík – ozdoba našich veľhôr. Blažena Sedláková, ktorá dlhé roky pracovala v Tatranskom národnom parku, porozpráva o svojich stretnutiach s kamzíkmi na úbočiach tatranských štítov.

LA SPERANZA
2023-12-28 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Koncert komorného ženského hudobného zoskupenia La Speranza z Popradu. V zložení Gabriela Leštachová Rošková (flauta), Júlia Dobáková (violončelo), Zuzana Kosturko (klavír) a Alena Stoklasová (spev).

IRAK v Poprade – Cestovateľský večer
2023-12-27 11:00 | Groteska art café, Štefánikova 99/72, Poprad, 058 01, Slovenská republika
Pozývame vás na cestovateľský večer v Groteske – Matej PELUHA – I R A K
Nie len krvavý sviatok Ashura.

Akustický benefičný koncert Zabiť Františka
2023-12-27 11:00 | Espresso Bar, Sobotské námestie 14, Poprad - Spišská Sobota, Slovensko, 05801
Akustický benefičný koncert alt-folkového hudobníka Zabiť Františka, ktorý sa uskutoční 27. decembra v popradskom Espresso Bare. Vyzbierané prostriedky poputujú občianskemu združeniu Cesta von.
Kvôli obmedzenej kapacite odporúčame vstupenky zakúpiť v predpredaji tu:
https://goout.net/…/beneficny-koncert-zabit…/szowouw/
Odkazy na produkciu:

https://music.apple.com/no/artist/1573415998

STARÉ BÁJE TATRANSKÉ
2023-12-27 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Príďte si vypočuť známe i neznáme tatranské báje a povesti. Úspešný program U Vlka pokračuje výberom najobľúbenejších príbehov, kde sú hlavnými postavami nielen ľudia, ale i zvieratá, rastliny, víly, trpaslíci, vodníci či draci. Účinkujú Žofia Fridrichová, Zuzana Šimová a Ivana Figová.

EPICKÝ ŠTEFAN
2023-12-26 13:00 - 20:00 | ROCK Fabric, Podtatranská 149/7, Poprad, 05801, Slovenská republika
Čo tak trocha tanečného kardia po štedrej večery na Štefana poriadným DNB ?
Pripravili sme pre teba Lineup vyskladaný z domácej Dj-skej posádky. Na Lineupe môžeš nájsť meno ako je OPAQUE ktorý sa po viac ako 5 rokoch ocitne v RockFabricu 👀
Nebudeme ťa tu presviedčať ale tvoje plány by mali byť jasné a tvoj večer 26.12. by mal patriť tejto udalosti !
Dj´s : OPAQUE, HOFFMAN, TRIPOLOGIC, BARBELLAY, MIA, TRIPPLE DŽ.
Vstup je 5€
Vstup do klubu od 15+
Sleduj náš INSTAGRAM 👀
https://www.instagram.com/epic.brains…

Južný Sudán v Poprade – Cestovateľský večer
2023-12-22 11:00 | Groteska art café, Štefánikova 99/72, Poprad, 058 01, Slovenská republika
Pozývame vás na cestovateľský večer v Groteske – Peter BELANEC – JUŽNÝ SUDÁN
Traja dobrodruhovia za tradičnými kmeňmi v najmladšej krajine sveta.

Ochutnávka vín s Matúšom Vdovjakom
2023-12-22 10:00 - 13:00 | Espresso Bar, Sobotské námestie 14, Poprad - Spišská Sobota, Slovensko, 05801
Príďte k nám aj tento rok ochutnať vína od nášho dvorného vinára Matúša Vdovjaka, ktorý Vám príde osobne porozprávať o svojich vínach.
Vstupné na tento večer je 29 eur. V rámci ktorého budete mať možnosť ochutnať 8 vín a pripravené pre Vás máme aj malé občerstvenie.
Čaká vás večer plný vína, nových informácií. Či už ste znalcom alebo víno len radi pijete, určite si nenechajte tento večer ujsť.
Miesta si môžete rezervovať cez e-mail: bar@espressobar.sk
POČET MIEST: limitovaný
CENA: 29€
